《费孝廉过访投赠新诗将由钱塘入广陵买丽姝长干而返即席戏赠》
明代·胡应麟

伏枕衡门万事忘，为君颠倒著衣裳。红丝欲系朱颜客，彩笔偏携白面郎。

一榻星辰吟处堕，半轩风雨话来长。临安咫尺堪携醉，千树桃花拂短航。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。